**Protokoll fra styremøte nr 3 – 21 i MNTF tirsdag 02.03.21 kl 20.00 på Teams**

Til stede: Asbjørn Opdal, Morten Valstad, Jan Frode Holltrø, Aina H Westberg, Hilde Nordtiller, Trude Tevik Gulbrandsen, Lene Grenne, Elin Flataune, Sverre Hosen

Forfall: Thea Indrebø

**Agenda**

**Sak 1 – 3/21: Godkjenning av protokoll fra styremøte nr 1 – 21 og nr 2 – 21.**

**Vedtak: Protokoller godkjent.**

**Sak 2 – 3/21: Arena Midt-Norge**

Utgår behandlet på felles styremøte med LTE AS.

**Sak 3 – 3/21: Ponniaktiviteter vinter/vår 2021 MNTF**

Oppfordring fra Tove Onshuus om å dra i gang ponniaktiviteter ute i regionene, ansvar lag og forbund.

MNTF arrangerer ponniløp 28 februar på Leangen, 14. mars arrangerer Gauldal Travsportlag i Vollmarka og Fosen Travklubb arrangerer løp 28. mars. Surnadal Travklubb vil arrangere ponnidag i Surnadal.

**Sak 4 – 3/21: Regnskap 2020**

Regnskapet gjennomgått, resultat kr 193908,66. Disponeres til fri egenkapital.

**Sak 5 – 3/21: Leangen Ungdomsgruppe**

* Aktiviteter/budsjett 2021 for ungdommene gjennomgått.
* Årets store aktivitet Moni Vikings ungdomsserie på Leangen, sponsor Moni Viking ved eier Jan Lyng kr 25.000,-.

**Sak 6 – 3/21: Til Start 2021**

Datoer gjennomgått for samlinger og møter. Infomøte på Leangen flyttes til tirsdag 9. mars. Deltakere på Nossum inviteres til møte på Leangen 9. mars, da kafeteriaen på Nossum er stengt.

Odd Arne Kjøsnes blir årets treningsveileder. Vi gjennomfører med lokale krefter.

**Sak 7 – 3/21: Krav om EXOGF i MNTF**

Innkomne svar på MNTFs henvendelse til 12 travlag som krever EXOGF ble gjennomgått. Svært mangelfullt, og det sendes purring til lagene om å svare i henhold til epost fra MNTF 19.02.21.

Det arrangeres nytt lagledermøte på Teams onsdag 10. mars, hvor styret vil svare ut spørsmålene om informasjon i kravbrevet for EXOGF.

**Sak 8 – 3/21: Gauldal Travsportlag**

**Egen saksliste**

**Sak 9 – 3/21: Nytt fra selskap og regioner**

Utgår

**Sak 10 – 3/21: Forbundssekretærens kvarter**

Utgår

**Sak 11 – 3/21: Eventuelt**

**Nossum Travpark – ny kafeteria**

Vi har mottatt henvendelse fra Nossum Travpark etter at de har hatt to tilfeller av kloakk oversvømmelse i kafeteriaen. De vurderer å bygge ny kafeteria, fremfor å istandsette gammel kafeteria.

MNTF har pr dato ingen midler å tilby Nossum Travpark. Råder Nossum Travpark til å istandsette dagens kafeteria. Midler fra salget av Leangen travbane vil tidligst være tilgjengelig om ca 10 år. dagens leieavtale med grunneier bør også reforhandles før ny kafeteria bygges.

Trondheim 17.02.21